Skuffet, er vist det der bedst beskriver vores oplevelse med Asia Tours.Vi var ellers meget positive overfor at booke en rejse gennem et rejsebureau. Normalt har vi selv arrangeret vores rejser både i Europa men også i USA/Canada.Første indikation på at noget var lidt mærkeligt:Vi bookede i august 2019, til at rejse i marts 2020, altså ville mange mene at det var i god tid.Der blev i tilbuddet oplyst om hvilke hoteller mv. man skulle forvente. Disse er også vist i det generelle materiale der er vist på hjemmesiden.Allerede ved første bekræftelses email efter vi havde accepteret tilbuddet - og betalt depositum - var der afvigelser. Det var IKKE lykkedes Asia Tours at booke ét eneste af de tilbudte hoteller eller ’Cruise ophold’.Der blev tilbudt andre hoteller og andet skib – alle valg som vi ikke var tilfredse med da der ikke var samme faciliteter og/eller kunde bedømmelser som i oprindeligt tilbud (min bror havde samme oplevelse året før med Asia Tours).Efter et par mails frem og tilbage fandt vi nogle erstatningshoteller, som dog ikke lige kunne garanteres før end senere.Næste indikation.Medio februar 2020 fik vi så tilsendt et dokument med vouchers til hoteller mv. Den var blot videresendt fra Buffalotours.com uden nogen havde gidet kigge materialet igennem. Der var flere fejl og mangler.Efter vi selv havde gennemset materialet, kontaktede vi AsiaTours, der så lige skulle have nyt materiale fra buffalotours.com…..Så lang så godt…. Dog synes det at AsiaTours ikke rigtigt selv laver noget andet end kontakt til kunderne i DK, men lader i øvrigt det være op til buffalotours.com (et Singapore baseret rejsebureau).Nye vouchers modtages.Sidste ’indikation’2 dage før afrejse (mandag 9/3 kl ca 1430) bliver vi så ringet op fra AsiaTours. Der er desværre samme dag kommet et krav om visum. AsiaTours kan ikke assistere, men foreslår at vi selv kontakter den Vietnamesiske ambassade i Hellerup – AsiaTours ved ikke noget om hvornår der er åbent, men foreslår også at søge e-visum. (Ambassaden har åbent 0930-1230 på hverdage finder vi selv ud af). Vi søger E-visum, der er dog 3 hverdages behandlingstid.Jeg har bedt AsiaTours fremsende samme besked i email. Vi spørger i email om hvad vi gør hvis ikke der opnås visum i tide? – INTET svar fra AsiaTours. Jeg kontakter straks vores forsikringsselskab, der starter en sag.Jeg kører på Ambassaden tirsdag morgen (10/3). Ambassaden oplyser, at de IKKE kan udstede visum samme dag og at man som dansker vil blive nægtet indrejse uden gyldigt visum. Dette er tirsdag 10/3 – afrejse er onsdag 11/3.AsiaTours oplyses om dette både telefonisk og i email, og vi forventer at AsiaTours aflyser turen, da det ikke er muligt at opnå visum og dermed lovlig indrejse i Vietnam.Vi får email tilbage hvor AsiaTours beklager at VI AFLYSER turen, der ingen hjælp at hente hos dem.AsiaTours oplyser også at det ikke er deres problem, da de har oplyst om visum ved aftalens indgåelse – dette er ikke tilfældet hvilket også fremgår tydeligt af det fremsendte tilbud (op til 15 dags ophold er der IKKE krav om visum).Alt i alt synes AsiaTours blot at læne sig tilbage og sige det er ikke deres problem, den klarer I selv.AsiaTours oplyser også at der ikke kan refunderes én krone, dette til trods oplyser flyselskabet, at man normalt altid kan få refunderet lufthavnsafgifter mv. selv på ’non-refundable’ biletter.Ved flyets planlagte afgang (1420 d 11/3) er vores E-visa stadig ikke bevilget.Heldigvis har vi ikke tegnet vores rejse/afbestillingsforsikring gennem AsiaTours.Et par MEGET skuffede kunder.Min egen kommentar/efterskrift: Hvad beskriver bedst en forretning eller et rejsebureau? Er det solstråle historierne, når alt går godt, eller er det hvordan virksomheden håndterer unormale og krise situationer. Jeg mener, det må være det sidste. Jeg håber bare AsiaTours strammer balderne og kommer igang nu, hvor man må formode der kan være en del problemer for de kunder der blev sendt afsted 11/3 - lukkede grænser og UM.dk's anbefalinger mv.-Svar til C P Jessen.Vores skuffelse går ikke på, at vi ikke kom afsted!!!Vi er skuffede over AsiaTours som rejsebureau!Jeg mener, at vi viste stor forståelse for situationen, da vi forventede at AsiaTours aflyste rejsen på baggrund at den opståede situation.Vi har stadig ikke fået svar fra AsiaTours på spørgsmålet (sendt pr. email) 'hvad gør vi hvis vi ikke opnår visum?'Jeg har ingen korrespondance vedr. andre visum veje end ambassaden og e-visa!!!Jeg har gemt hele email tråden med AsiaTours hvis der skulle være tvivl om hvem der sendte hvad og svarede på hvad.Jeg vil stadig mene, at man bedst måler en 'service-provider' på hvordan der ageres i krisesituationer.Ps. Det kan nævnes at vores visum ansøgning via E-visa stadig ikke er gået igennem - (fredag 13/3).